Liepājas Sarkanā Krusta slimnīca

Liepājas Sarkanā Krusta slimnīca bija Liepājas slimnīca Korsakēviča ielā 16 (tagadējā Sporta ielā 16), kas darbojās līdz 1940. gadam.

 Vēsture 
1897. gadā Liepājas Sarkanā Krusta nodaļa atvēra savu slimnīcu un ambulanci K. Uliha ielā 54.
Pēc vācu Kurzemes ofensīvas 1915. gadā slimnīca pārtrauca darboties.

Latvijas brīvības cīņu laikā 1919. gada pavasarī izveidoja Liepājas Sarkanā Krusta lazareti ar 70 gultasvietām Jēkaba Alkšņa privātklīnikā Graudu ielā 28. Tai pašā gadā lazareti pārcēla uz Korsakēviča ielu 16, bet 1920. gadā tajā atklāja ambulanci.

1931. gadā Liepājā Latvijas Sarkanais Krusts atklāja slimnīcu ar 50 gultas vietām Korsakēviča ielā 16. Līdz 1940. gadam to vadīja ārsts un sabiedriskais darbinieks Jānis Sprūde (1864—1940). Līdztekus atklāja arī Liepājas kaulu tuberkulozes sanatoriju ar 180 gultas vietām Karostas bijušajā Jūras virsnieku saietu namā.Latvijas Sarkanais Krusts (1918—2014) diena.lv 2014. gada 5. novembrī

 Atsauces 

Kategorija:Slimnīcas Latvijā
Kategorija:Celtnes un būves Liepājā